आठवीं बोर्ड में अव्वल रहे विद्यार्थियों को दिए लैपटॉप
बीआरसीएफकार्यालय में गुरुवार को सत्र 2014-15 के अन्तर्गत आठवीं बोर्ड में अव्वल रहे छात्र-छात्राओं को लेपटॉप वितरित किए गए। इस अवसर पर कार्यक्रम के दौरान विशिष्ट अतिथि अतिरिक्त जिला शिक्षा अधिकारी प्रारंभिक महिपाल सांदू तथा कार्यक्रम की अध्यक्षता नारायण राम ढाका ब्लॉक प्रारंभिक शिक्षा अधिकारी ने की। इस अवसर पर 33 छात्र-छात्राओं को लेपटॉप वितरण किया गया। प्रधान ओमप्रकाश सेन ने संबोधित करते हुए कहा कि बच्चों को आगे और भी अधिक मेहनत करनी होगी। सांदू ने बच्चों को इस लेपटॉप की महत्ता बताते हुए शिक्षा में लाभकारी गुणों को बताया। कार्यक्रम की अध्यक्षता करते हुए नारायण राम ढाका ने बच्चों को तकनीकी शिक्षा की जानकारी दी। इस अवसर पर संदर्भ व्यक्ति राजेन्द्र भाकल, पूसाराम एवं शिवनारायण नोडल अधिकारी बन्ने सिंह, दीपचन्द देवड़ा, चतर मुण्डेल ने अतिथियों को माल्यार्पण कर स्वागत किया।
hin_Deva hin_Deva